**Otoplastika** ili **korekcija ušiju** (od grčkih reči **οὖς**, — *uvo* + **πλάσσειν** — *formiranje*) estetski je hirurški zahvat kojim se rešava problem klempavih ušiju. U celoj hirurgiji ne postoji ni jedna operacija koja ima toliko metoda i toliko raznih modifikacija kao otoplastika. Iskusni hirurg će iz svake metode izdvojiti ono najbolje kako bi prilagodio tehniku operacije svakom individualnom pacijentu i njegovoj otopostazi. Ova korektnivna operacija može se izvesti već posle pete godine života. U najvećem broju slučajeva izvodi se kod dece starosti od 4-14 godina ali se radi i kod starijih.

Opšta razmatranja
-----------------

Deformiteti ušne školjke, odnosno njen nepravilan položaj otopostaza, u donosu na glavu poznat je od davnina i popularno se u narodu naziva „klempave uši".

Oblik ušne školjke upotpunjuje opšti izgled glave i lica, pa zato „klempave uši" mogu da budu uzrok nezadovoljstva sopstvenim izgledom i uzrokom nastajanja kompleksa manje vrednosti.

Otoplastika se prema konačnom cilju deli na:

* **Estetsku** — promena oblika ušiju.
* **Rekonstruktivnu** — stvaranje potpuno ili delimično nedostajućih delova ušiju.

Indikacije
----------

* Klempave uši
* Deformacije ušne školjke
* Povećane ušne školjke
* Hipertrofirane ušne školjke.
* Povrede ušne školjke

Način izvođenja
---------------

Pre nego se počne operacijom, potrebno je izvršiti vrlo pažljivo merenje širine i visine ušne školjke, ugao njena otklona, kao i zadnju distancu od ivice ušne školjke, kako bi rez koji se nalazi iza uha bio simetričan na obe strane glave.

Sama operacija radi se u lokalnoj (eventualno na zahtev pacijenta u opštoj) anesteziji, u trajanju do jednog sata, u najvećem broju slučajeva.

Nakon operacije vrši se imobilizacija ušne školjke, zavojem u trajanju od 24-48 časova. Redovno previjanje i toaleta rane obavlja se svaki drugi dan, a šavovi se uklanjaju nakon 7 dana. Oteklina i eventualni krvni podlivi povlaće se nakon 10 dana, a osetljivost ušne školjke na dodir vraća se nakon nekoliko nedelja. Postoperativni ožiljci su skriveni iza uva i ne vide se. Stariji pacijenti se mogu vratiti poslu nakon pet dana, dok deca moraju malo duže da se čuvaju naročito u igri sa drugom decom.

Izvori
------

1. ↑  Dieffenbach, Johann Friedrich. Die operative Chirurgie [The operative surgery] (in German). Leipzig: FA Brockhaus. OCLC 162724901.[page needed] cited by Tanzer, R. C.; Converse, J. M.; Brent, B. (1977). *Deformities of the auricle*. In Converse, J. MD; Converse, John Marquis; Littler, J. William. Reconstructive Plastic Surgery (2nd ed.). Philadelphia: Saunders. 1845. ISBN 978-0-7216-2682-6. pp. 1710
2. ↑  Jack Davis. *Otoplasty: Aesthetic and reconstructive techniques*. 1997. ISBN 978-1-4612-7484-1. pp.
3. ↑  Melvin A. Shiffman. *Advanced Cosmetic Otoplasty:* Art, Science, and New Clinical Techniques - Springer 2013. ISBN 9783642354311. pp.

Spoljašnje veze
---------------

***Otoplastika*** na Wikimedijinoj ostavi

* Otoplasty Arhivirano 2007-08-03 na Wayback Machine-u — Animacija ()

| * p
* r
* u
Operativni zahvati, hirurše i druge procedure na uvu |
| --- |
| Spoljašnje uvo | 
* Otoplastika

 |
| Srednje uvo | 
* Miringotomija
* Stapedektomija
* Timpanoplastika
* Timpanocenteza
* Miringoplastika

 |
| Unutrašnje uvo | 
* Mastoidektomija
* Eplijev manevar

 |
| Dijagnoza | 
* Kalorijsi test
* ABR
* Elektronistagmografija

 |